Gandia commemora el Dia Internacional contra la Violència de Gènere
24 novembre 2023

## Gandia commemora el Dia Internacional contra la Violència de Gènere24 novembre 2023Última actualització: 24 novembre 2023

![](../gestion/img/3524ef2733ac748d2d3e4f045d84b3c8fca21348384f917a37cfdcc5434db8d5.png)  
  

La **regidora d'Igualtat, Diversitat i Polítiques Inclusives, Maribel Codina**, ha donat a conéixer les activitats que s'han organitzat des del departament amb motiu del 25 N, **Dia Internacional contra la Violència de Gènere**. Tal com ha explicat l'edil, es tracta d'una sèrie d'activitats destinades a visibilitzar i conscienciar la població sobre la xacra que suposa violència de gènere.  
  
Hui, divendres 24 de novembre, la plaça Major acollirà a partir de les **12 hores** la lectura del **Manifest** contra la violència de gènere que serà llegit per Fátima Ordóñez, de l'Associació Dones d'Hui. Finalitzada la lectura, es lliuraran els premis dels concursos de fotografia i de cartells.  
  
Durant la jornada de **demà** i en horari de **16 a 21 hores**, s'instal·larà un **punt violeta a la plaça del Tirant**. Aquesta iniciativa, on també participa el departament de Joventut, té per objectiu sensibilitzar els joves sobre els diferents tipus de violència que afecten la societat.  
  
El mateix dissabte i a la **Casa de la Marquesa** a partir de les **18.00 hores** tindrà lloc una **lectura d'escrits de dones víctimes de la violència de gènere** a càrrec de Juana Miró. Presentarà l'acte Ana María Estruch.  
  
A partir de les **20 hores** serà el torn per a l'**encesa de llums a la plaça de l'ajuntament**.  
  
La programació finalitzarà dimecres que ve **29 de novembre** a l'**edifici tosses a les 18.30 hores** amb la **conferència** "Socialització preventiva de la Violència de Gènere. Solucions efectives per a la infància, l'adolescència i la joventut". 

[Twittear](https://twitter.com/share)